Jabarkan Di Salzburg dari Wolfgang Amadeus Mozart dalam bahasa melayu

Sebelum kembali dari Itali, Mozart tinggal bersama ayahnya selama 10 minggu di Vienna; Leopold tidak mahu Mozart kembali dan bekerja menjadi “tukang” muzik yang tidak terlalu dihargai di Salzburg. Dengan itu, Leopold berusaha untuk mendapatkan pekerjaan bagi anaknya di situ, tetapi tak berhasil. Sebenarnya, perbuatan Leopold mempromosikan anak-anaknya diseluruh Eropah tak terlalu disukai oleh pihak Empayar Austria. Di Vienna, Mozart mendengar karya-karya Joseph Haydn yang terbaharu dan beliau juga menemui adiknya, Michael. Salah satu karya yang penting pada pada masa ini ialah K.183, Simfoni No. 25 dalam G Minor (1773) dan K. 201, Simfoni dalam A Major (1774). Pada saat yang sama di Salzburg, Uskup Segismundo meninggal dunia dan digantikan oleh Hieronymous von Colloredo yang bersifat autoritatif. Setelah pulang dari Itali, Mozart mendapat jawatan sebagai maestro gereja kecil di Salzburg.